Worcester F 80 Distinctiones

137 Militia est vita hominis

*Militia est vita hominis super terram*, Job 7[:1]. Sicut rex terrenus habet diversa locorum genera, quia quedam leticie vt palacium in quo facit commina, quedam amicicie vt talamus vbi cum sponsa quiescit, quedam tristicie ut carcer vbi maleficos retrudit, et patibulum vbi eosdem affligit, quedam pugne ut campus belli, quedam iusticie vbi iudicia decreuit.

¶ Sic rex eternus habet locum leticie vbi electos glorificat,[[1]](#footnote-1) scilicet, paradisum, locum tristicie vbi reprobos cruciat, scilicet, infernum, locum pugne vbi omnes examinat, scilicet, mundum. Vnde et leticia est vita hominis super celum, tristicia est vita hominis sub[[2]](#footnote-2) terra, sed *milicia est vita hominis super terram*.[[3]](#footnote-3) Locus igitur aptus pugne est regio sublimitans et merito. Vt vbi elementa pugnant agendo et paciendo naturaliter. Ibi homines pugnent agendo et paciendo moraliter. Vnde et iuxta numerum elementorum, quatuor sancti inueniuntur passi in quatuor locis, vt quidam in terra defossi, quidam in aqua submersi, vt Clemens, quidam in igne combusti, vt Laurencius, quidam in aere suspensi, vt Andreas.

¶ Item quidam militant sub armis paciencie ut martires, Job 14[:14]: *Cunctis diebus quibus nunc milito,* etc. Quidam sub armis penitencie ut confessores, [2] Cor. 10[:3]: *In carne ambulantes,* etc. Alii sub armis sapientie

/fol. 262ra/

ut sacri doctores, [1] Tim. 1[:18-19]: *Milites in illis,* etc.

1. glorificat ] Lambeth, F 128 *corr.* letificat F 80. [↑](#footnote-ref-1)
2. sub ] Lambeth, F 128 *corr*. super F 80. [↑](#footnote-ref-2)
3. sed *milicia est vita hominis super terram* ] Lambeth, F 128 *om*. F 80. [↑](#footnote-ref-3)